Hotuna: Jana'izar 'yan adawa a Bahrain - BBC News Hausa
Hotuna: Jana'izar 'yan adawa a Bahrain
https://www.bbc.com/hausa/multimedia/2011/02/110218_bahrain_funeralgallery
Dubun dubatar jama'a ne suka halarci sallar Juma'a a Bahrain kwana guda bayan da mutane uku suka mutu a tarzomar da ta barke tsakanin 'yan sanda da masu zanga-zanga.
Dubun dubatar jama'a ne suka halarci sallar Juma'a a Bahrain kwana guda bayan da mutane uku suka mutu a tarzomar da ta barke tsakanin 'yan sanda da masu zanga-zanga. Sannan jama'a suka halarci jana'izar mutane ukun da aka kashe a ranar Alhamis
A wani masallaci, mabiya wani malamin Shi'a sun yi ife-ifen "nasara ga addinin musulunci" da kuma rushewar sarakunan kasar.
Babban malamin addnin Shi'a na kasar Sheikh Issa Qassem, ya bayyana harin da aka kaiwa masu zanga-zangar da cewa mummunan kisa ne, kuma gwamnati ta toshe kofar tattaunawa. A cewar kamfanin dillancin labarai na Reuters.
An jibge tankokin yaki a mihimman wurare na titunan birnin Manama, kwana guda bayan da aka tarwatsa masu zanga-zangar daga dandalin Pearl. Ministan cikin gida na kasar ya ce jami'an tsaro za su yi duk mai yiwuwa domin tabbatar da tsaro.
Gidan sarauta ne da mabiya tafarkin Sunni ke jagorantar kasar, amma akwai 'yan Shi'a da yawa a cikin masu zanga-zangar wadanda ke adawa da masarautar kasar.